REGULAMENTUL (CE) NR. 688/2007 AL COMISIEI
din 19 iunie 2007
de modificare a Regulamentului (CE) nr. 2771/1999 în ceea ce privește depozitarea untului de intervenție pus în vânzare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și al produselor lactate (1), în special articolul 10,
întrucât:
(1)
Articolul 21 din Regulamentul (CE) nr. 2771/1999 al Comisiei din 16 decembrie 1999 de stabilire a normelor de aplicare a Regulamentului (CE) nr. 1255/1999 al Consiliului privind măsurile de intervenție pe piața untului și a smântânii (2) stabilește că untul de intervenție scos la vânzare trebuie să fi fost depozitat înainte de 1 septembrie 2006.
(2)
Dată fiind situația pieței untului și cantitățile de unt din stocul de intervenție, este necesar ca untul depozitat înainte de 1 iunie 2007 să fie disponibil spre vânzare.
(3)
Prin urmare, Regulamentul (CE) nr. 2771/1999 ar trebui modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
La articolul 21 din Regulamentul (CE) nr. 2771/1999, data de 1 septembrie 2006 se înlocuiește cu data de 1 iunie 2007.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 iunie 2007.